Við þökkum öllum innilega fyrir komuna á opna húsið hjá Raferninum sl. föstudag . Allir þessir frábæru gestir gerðu þetta að einstaklega vel heppnuðu kvöldi ! Skemmtilegur og fjölbreyttur hópur fólks mætti í Suðurhlíðina og gladdist með starfsfólki fyrirtækisins . Raförninn á 35 ára afmæli á árinu og þess vegna var saga fyrirtækisins í forgrunni framan af kvöldi . Smári Kristinsson , einn af stofnendum Rafarnarins , leiddi létta sögustund og hafði með sér nokkra starfsmenn með langan starfsaldur , ásamt núverandi framkvæmdastjóra . Eins og undanfarin ár fór fram lauflétt spurningakeppni með nokkurri áherslu á tækni og vísindi en í ár var líka áhersla á árið 1984 , árið sem Raförninn var stofnaður . Bæði einstaklingar og hópar stóðu sig frábærlega og þó sum af verðlaununum reyndust ekki henta fullkomlega fyrir hópana var því tekið með þeim léttleika og gleði sem einkenndi kvöldið í heild . Fólk gerði sér gott af veitingum og eftir spurningakeppnina dreifðust gestir um húsnæði fyrirtækisins og allir virtust skemmta sér vel . Það var mikið spjallað og fólk var duglegt að nota sér hinar ýmsu “ græjur ” sem boðið var upp á til skemmtunar . Þar má til dæmis nefna pílukastið og sjálfustöðina en þegar upp var staðið var karókíherbergið vinsælasti staðurinn . Við Rafernir erum innilega þakklát fyrir þetta skemmtilega kvöld . Takk fyrir komuna , öll , þið eruð frábær ! Raförninn ehf Suðurhlíð 35 IS - 105 Reykjavík Iceland